钦定古今图书集成/理学汇编/文学典/第109卷 > 姚汝循
## 钦定古今图书集成/理学汇编/文学典/第109卷 > 姚汝循

按《列朝诗集》，“汝循字叙卿，南京人。嘉靖丙辰进士，杞
县知县，迁南刑部郎中，出知大名府，谪嘉州知州。入
觐，坐假驿符罢，归老于秦淮之上，与名人韵士为弹
筝邀笛之游。有耕馀”、“浪游”诸集，王百谷为之序。同时
金陵有卜履吉介甫、姚贞元亮，皆能诗。《卜闻雁》云：“霜
月流孤影，寒云续断行。”《姚过别业》云：“墨香临帖后，茶
沸罢琴馀。”《春日》云：“槛竹报晴仍带雨，瓶梅裹冻固留
春。”皆有风致，恨不得其集。